Ղարաբաղյան հակամարտությանը փաստաթղթում ուղղակի անդրադարձ չի կատարվում: Հռչակագրում ներկայացված է ընդհանուր մոտեցում հակամարտությունների կարգավորմանը, որտեղ նշվում է վստահության կառուցման և խաղաղ կարգավորման անհրաժեշտությունը՝ ողջունելով ԵՄ աջակցությունը բանակցային առկա ձևաչափերին: «Գագաթաժողովի մասնակիցները խորապես մտահոգված են տարածաշրջանի շատ հատվածներում միջազգային օրենքի սկզբունքների շարունակվող խախտումներով: Գագաթաժողովի մասնակիցները կոչ են անում նոր ջանքեր գործադրել՝ խթանելու տարածաշրջանի չկարգավորված հակամարտությունների խաղաղ կարգավորումը՝ հիմնված միջազգային իրավունքի սկզբունքների և նորմերի վրա: Հակամարտությունների կարգավորումը, վստահության կառուցումը և բարիդրացիական հարաբերություններն էական են տնտեսական և սոցիալական զարգացման և համագործակցության համար: Գագաթաժողովի մասնակիցները ողջունում են գործադրվող ջանքերն ու ԵՄ աճող դերակատարումը կամ աջակցությունը առկա ձևաչափերի ներքո հակամարտությունների կարգավորման և վստահության կառուցման հարցում՝ ներառյալ տեղում ներկայության տեսքով, երբ անհրաժեշտ է»: